JY LEES NOU Die hertogin van Sussex het gewoel voor Archie se geboorte
KYK: Ivan en Donnalee verklap geslag van baba
Meghan, die hertogin van Sussex, was taamlik bedrywig tydens haar kraamverlof.
Terwyl die meeste vroue dit verkies om die begin van hul kraamverlof aan die laaste voorbereidings vir hul baba af te staan, het die hertogin haar deel vir die liefdadigheidsorganisasie Smart Works gedoen.
Op ’n reeks foto’s wat op die Sussex Royal Instagramblad gedeel is, kry koninklike aanhangers ’n kykie van Meghan se rol by die organisasie sonder winsoogmerk terwyl sy Archie verwag het.
Die byskrif toon die 37-jarige ma het die organisasie gehelp om vroue met die vaardighede en klere toe te rus wat hulle nodig het om werkgereed te voel.
Kyk hier na foto's van die hertogin aan die werk tydens haar kraamverlof.
Meghan en Vogue
Om dit ’n stap verder te voer sal die voormalige Suits-aktrise, wat die gasredakteur vir die September-uitgawe van die Britse Vogue was, ook met handelsmerke saamwerk om haar eie klerereeks bekend te stel.
“Die hertogin sal ’n groep ondersteun om die vroue van Smart Works met die belangrikste werkdragnoodsaaklikhede te help toerus wat hulle nodig het wanneer hulle die werkplek betree.”
Meghan het verkies om nie op die glanstydskrif se voorblad te verskyn nie. Sy het ’n indrukwekkende groep van 15 inspirerende vroue geïdentifiseer wat die toon aangee in hul onderskeie velde van ervaring om daardie voorreg te geniet.
Een van die vroue op die voorblad is Jacinda Ardern, Nieu-Seeland se baanbreker-eerste minister wat wêreldwyd hoog aangeslaan word.
Ook die aktrises Salma Hayek Pinault, Jane Fonda en Laverne Cox vorm deel van die uitgelese vroue wat elk op hul eie 'n kragtoer lewer vir die veldtogte wat deur hulle gesteun en bevorder word.
The Duchess of Sussex, Meghan Markle, is the Guest Editor for the Sept issue of British Vogue. For the past seven months, Megan curated the content with Editor-in-Chief Edward Enninful.There is also an exclusive interview between The Duchess and former First Lady Michelle Obama?? pic.twitter.com/dPRTKZlNiC
Bronne: eonline.com, vogue.co.za
Meer oor: salma hayek| jane fonda| meghan markle| jacinda ardern| aktiviste